CHG "2021Q1

บริษัท โรงพยาบาลจุฬารัตน์ จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนสิ้นสุดวันที่ 31 มีนาคม 2564

1.	ข้อมูลทั่วไป

1.1	ข้อมูลทั่วไปของบริษัทฯ

บริษัท โรงพยาบาลจุฬารัตน์ จำกัด (มหาชน) (“บริษัทฯ”) เป็นบริษัทมหาชนซึ่งจัดตั้งและมีภูมิลำเนาในประเทศไทย ธุรกิจหลักของบริษัทฯคือการประกอบการสถานพยาบาลและโรงพยาบาล ที่อยู่ตามที่จดทะเบียนของบริษัทฯอยู่ที่ 88/8-9 ถนนเทพารักษ์ กิโลเมตร 15 ตำบลบางปลา อำเภอบางพลี                       จังหวัดสมุทรปราการ ณ วันที่ 31 มีนาคม 2564 บริษัทฯและบริษัทย่อยมีสถานพยาบาลและโรงพยาบาลทั้งสิ้น 14 สาขา (31 ธันวาคม 2563: 13 สาขา)

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตามบริษัทฯได้แสดงรายการในงบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย                 งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

1.3	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท โรงพยาบาลจุฬารัตน์ จำกัด (มหาชน) และบริษัทย่อย (รวมเรียกว่า “กลุ่มบริษัท”) และได้จัดทำขึ้นโดยใช้หลักเกณฑ์เดียวกับ                    งบการเงินรวมสำหรับปีสิ้นสุดวันที่ 31 ธันวาคม 2563 โดยไม่มีการเปลี่ยนแปลงโครงสร้างเกี่ยวกับบริษัทย่อยในระหว่างงวดปัจจุบัน

1.4	มาตรฐานการรายงานทางการเงินใหม่

### ก)	มาตรฐานการรายงานทางการเงินใหม่ที่เริ่มมีผลบังคับใช้ในงวดปัจจุบัน

ในระหว่างงวด กลุ่มบริษัทได้นำมาตรฐานการรายงานทางการเงินและการตีความมาตรฐาน       การรายงานทางการเงินฉบับปรับปรุงจำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2564 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐาน       การรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางการบัญชีกับผู้ใช้มาตรฐาน

การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของกลุ่มบริษัท

### ข)	มาตรฐานการรายงานทางการเงินที่จะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2565

สภาวิชาชีพบัญชีได้ประกาศใช้มาตรฐานการรายงานทางการเงิน ฉบับที่ 16 เรื่อง สัญญาเช่า            ฉบับปรับปรุง ซึ่งได้ให้ข้อยกเว้นชั่วคราวที่เกิดในทางปฏิบัติสำหรับผู้เช่าที่ได้รับผลกระทบจากการปฏิรูปอัตราดอกเบี้ยอ้างอิง ทั้งนี้ ต้องเป็นไปตามเงื่อนไขที่กำหนดไว้ตามมาตรฐาน

ฝ่ายบริหารของกลุ่มบริษัทเชื่อว่าการปรับปรุงมาตรฐานนี้จะไม่มีผลกระทบอย่างเป็นสาระสำคัญต่องบการเงินของกลุ่มบริษัท

1.5	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน                     งบการเงินสำหรับปีสิ้นสุดวันที่ 31 ธันวาคม 2563

2.	รายการธุรกิจกับบุคคลหรือกิจการที่เกี่ยวข้องกัน

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือ            กิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ยอดคงค้างระหว่างบริษัทฯและกิจการที่เกี่ยวข้องกัน ณ วันที่ 31 มีนาคม 2564 และ 31 ธันวาคม 2563                          มีรายละเอียดดังนี้

เงินให้กู้ยืมระยะยาวแก่กิจการที่เกี่ยวข้องกัน

ยอดคงค้างของเงินให้กู้ยืมระหว่างบริษัทฯและบริษัทย่อยและรายการเคลื่อนไหวมีรายละเอียดดังนี้

เงินให้กู้ยืมแก่บริษัทย่อยข้างต้นเป็นเงินให้กู้ยืมตามสัญญากู้ยืมเงินซึ่งมีกำหนดชำระคืนภายในปี 2565 และไม่มีหลักประกัน เงินให้กู้ยืมดังกล่าวคิดดอกเบี้ยในอัตราร้อยละ 3.08 ต่อปี (31 ธันวาคม 2563:     ร้อยละ 3 - 5 ต่อปี)

ค่าตอบแทนกรรมการและผู้บริหาร

ในระหว่างงวดสามเดือนสิ้นสุดวันที่ 31 มีนาคม 2564 และ 2563 กลุ่มบริษัทมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

ภาระค้ำประกันกับกิจการที่เกี่ยวข้องกัน

บริษัทฯมีภาระจากการค้ำประกันให้แก่บริษัทย่อยตามที่กล่าวไว้ในหมายเหตุประกอบงบการเงินรวมระหว่างกาลข้อ 15.3 ก) โดยไม่คิดค่าธรรมเนียมการค้ำประกัน

3.	ลูกหนี้การค้าและลูกหนี้อื่น

4.	รายได้ค่าบริการทางการแพทย์ค้างรับ

กลุ่มบริษัทไม่สามารถทราบจำนวนเงินแน่นอนสำหรับรายได้ค่าบริการทางการแพทย์สำหรับผู้ป่วยด้วยโรคที่มีค่าใช้จ่ายสูงและรายได้ค่าบริการทางการแพทย์ภาระเสี่ยงที่ยังไม่ได้รับจากสำนักงานประกันสังคมและสำนักงานหลักประกันสุขภาพแห่งชาติ ดังนั้นผู้บริหารของกลุ่มบริษัทจึงได้ประมาณรายได้ค้างรับดังกล่าวจากจำนวนเงินที่ได้รับจริงครั้งล่าสุดควบคู่ไปกับสภาวการณ์ในปัจจุบันซึ่งผู้บริหารของกลุ่มบริษัทเชื่อว่าผลที่เกิดขึ้นจริงในภายหลังจะไม่แตกต่างไปจากจำนวนที่ประมาณไว้อย่างเป็นสาระสำคัญ

ณ วันที่ 31 มีนาคม 2564 กลุ่มบริษัทมีรายได้ค่าบริการทางการแพทย์ค้างรับโดยส่วนใหญ่ไม่เกินกว่า 12 เดือน ซึ่งเป็นไปตามหลักเกณฑ์ วิธีการและเงื่อนไขในการเบิกจ่ายตามที่กำหนดโดยสำนักงานประกันสังคมและสำนักงานหลักประกันสุขภาพแห่งชาติ

5.	สินทรัพย์ทางการเงินหมุนเวียนอื่น

ณ วันที่ 31 มีนาคม 2564 ตั๋วเงินฝากธนาคารมีอัตราดอกเบี้ยร้อยละ 1.05 ต่อปี (31 ธันวาคม 2563: อัตราร้อยละ 1.05 ต่อปี)

6.	สินทรัพย์ทางการเงินไม่หมุนเวียนอื่น

จำนวนนี้เป็นเงินลงทุนในหุ้นสามัญจำนวน 8,791 หุ้น ของบริษัท ยูบี (ไทยแลนด์) จำกัด ซึ่งคิดเป็น                                             อัตราร้อยละ 11 ของทุนของบริษัทดังกล่าว ยอดคงเหลือของเงินลงทุนดังกล่าว ณ วันที่ 31 มีนาคม 2564 และ 31 ธันวาคม 2563 มีรายละเอียดดังนี้

7.	เงินลงทุนในบริษัทย่อย

เงินลงทุนในบริษัทย่อยตามที่แสดงอยู่ในงบการเงินเฉพาะกิจการมีรายละเอียดดังต่อไปนี้

บริษัท โรงพยาบาลชลเวช จำกัด (บริษัทย่อยที่ถือหุ้นโดยบริษัท บางปะกงเวชชกิจ จำกัด)

เมื่อวันที่ 7 ธันวาคม 2563 ที่ประชุมวิสามัญผู้ถือหุ้นของบริษัท โรงพยาบาลชลเวช จำกัด ครั้งที่ 1/2563 มีมติอนุมัติการเพิ่มทุนจดทะเบียนจากเดิม 100 ล้านบาท เป็น 200 ล้านบาท โดยออกหุ้นสามัญเพิ่มทุนจำนวน 20,000,000 หุ้น มูลค่าหุ้นละ 5 บาท เพื่อเสนอขายให้กับผู้ถือหุ้นเดิมตามสัดส่วนที่ถืออยู่ ปัจจุบัน บริษัทย่อยอยู่ระหว่างการดำเนินการเพิ่มทุนจดทะเบียนและเรียกชำระค่าหุ้น

บริษัท รวมแพทย์แม่สอด อินเตอร์เนชั่นแนล จำกัด

เมื่อวันที่ 12 พฤศจิกายน 2563 ที่ประชุมคณะกรรมการบริษัทฯครั้งที่ 6/2563 มีมติอนุมัติให้ลงทุนในหุ้นสามัญเพิ่มทุนของบริษัท รวมแพทย์แม่สอด อินเตอร์เนชั่นแนล จำกัด จำนวน 400 ล้านบาท                   ในปัจจุบันบริษัทย่อยอยู่ระหว่างการดำเนินการเพิ่มทุน

8.	ที่ดิน อาคารและอุปกรณ์

รายการเปลี่ยนแปลงของบัญชีที่ดิน อาคารและอุปกรณ์สำหรับงวดสามเดือนสิ้นสุดวันที่ 31 มีนาคม 2564                     สรุปได้ดังนี้

กลุ่มบริษัทได้จดจำนองที่ดินพร้อมสิ่งปลูกสร้างมูลค่าสุทธิตามบัญชี ณ วันที่ 31 มีนาคม 2564                            เป็นจำนวนประมาณ 1,999 ล้านบาท (31 ธันวาคม 2563: 2,012 ล้านบาท) (เฉพาะกิจการ: 299 ล้านบาท 31 ธันวาคม 2563: 304 ล้านบาท) เพื่อค้ำประกันวงเงินสินเชื่อและวงเงินกู้ยืมที่ได้รับจากธนาคาร

9.       เงินกู้ยืมระยะสั้นจากสถาบันการเงิน

เงินกู้ยืมระยะสั้นจากสถาบันการเงินข้างต้น ค้ำประกันโดยการจำนองที่ดินพร้อมสิ่งปลูกสร้าง                    ของกลุ่มบริษัท

10.	เจ้าหนี้การค้าและเจ้าหนี้อื่น

11.     เงินกู้ยืมระยะยาวจากสถาบันการเงิน

การเปลี่ยนแปลงของบัญชีเงินกู้ยืมระยะยาวสำหรับงวดสามเดือนสิ้นสุดวันที่ 31 มีนาคม 2564                          มีรายละเอียดดังนี้

เงินกู้ยืมระยะยาวจากสถาบันการเงินค้ำประกันโดยการจำนองที่ดินพร้อมสิ่งปลูกสร้างของบริษัทย่อย

ภายใต้สัญญาเงินกู้ บริษัทย่อยต้องปฏิบัติตามเงื่อนไขทางการเงินบางประการตามที่ระบุในสัญญา       เช่น การดำรงอัตราส่วนหนี้สินต่อส่วนของผู้ถือหุ้น และอัตราส่วนความสามารถในการชำระหนี้                    ให้เป็นไปตามอัตราที่กำหนดในสัญญา เป็นต้น

ณ วันที่ 31 มีนาคม 2564 และ 31 ธันวาคม 2563 บริษัทย่อยได้เบิกใช้วงเงินกู้ยืมดังกล่าวครบ                         ทั้งจำนวนแล้ว

12.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนสิ้นสุดวันที่ 31 มีนาคม 2564 และ 2563 สรุปได้ดังนี้

13. 	กำไรต่อหุ้นขั้นพื้นฐาน

กำไรต่อหุ้นขั้นพื้นฐานคำนวณโดยหารกำไรสำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

14.	ส่วนงานดำเนินงาน

กลุ่มบริษัทดำเนินกิจการในส่วนงานดำเนินงานสองส่วนงาน คือ ธุรกิจโรงพยาบาลและธุรกิจอื่นที่ประกอบกิจการที่สนับสนุนธุรกิจโรงพยาบาล คือ ธุรกิจจำหน่ายเครื่องมือแพทย์ซึ่งส่วนงานดำเนินงานทั้งสองส่วนนี้มีลักษณะเชิงเศรษฐกิจที่คล้ายคลึงกันกล่าวคือ กลุ่มลูกค้าส่วนใหญ่ของส่วนงานต่าง ๆ                     เป็นกลุ่มเดียวกัน วิธีการให้บริการและการบริหารจัดการของส่วนงานต่าง ๆ มีความใกล้เคียงกัน และดำเนินธุรกิจในเขตภูมิศาสตร์เดียว คือ ประเทศไทย กลุ่มบริษัทประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานในงบการเงิน ดังนั้น รายได้ กำไรจากการดำเนินงาน และสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานและเขตภูมิศาสตร์แล้ว

15.	ภาระผูกพันและหนี้สินที่อาจเกิดขึ้น

15.1	ภาระผูกพันเกี่ยวกับรายจ่ายฝ่ายทุน

ณ วันที่ 31 มีนาคม 2564 และ 31 ธันวาคม 2563 กลุ่มบริษัทมีภาระผูกพันเกี่ยวกับรายจ่ายฝ่ายทุน ดังนี้

ณ วันที่ 31 มีนาคม 2564 บริษัทฯมีภาระผูกพันเกี่ยวกับส่วนของเงินลงทุนที่ยังไม่เรียกชำระใน                      บริษัทย่อยเป็นจำนวนเงิน 237 ล้านบาท (31 ธันวาคม 2563: 237 ล้านบาท)

15.2	ภาระผูกพันเกี่ยวกับสัญญาบริการ

กลุ่มบริษัทได้เข้าทำสัญญาบริการซึ่งอายุของสัญญามีระยะเวลาตั้งแต่ 1 ถึง 3 ปี โดยมีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาบริการดังนี้

15.3	การค้ำประกัน

ณ วันที่ 31 มีนาคม 2564 บริษัทฯค้ำประกันวงเงินสินเชื่อให้แก่บริษัทย่อยสองแห่งในวงเงิน 145 ล้านบาท (31 ธันวาคม 2563: 145 ล้านบาท)

ณ วันที่ 31 มีนาคม 2564 และ 31 ธันวาคม 2563 กลุ่มบริษัทมีหนังสือค้ำประกันที่ออกโดยธนาคารในนามของกลุ่มบริษัท ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจ โดยประกอบด้วยหนังสือค้ำประกันดังต่อไปนี้

16.     เครื่องมือทางการเงิน

## 16.1	มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบแสดงฐานะการเงิน

## 16.2	ลำดับชั้นของมูลค่ายุติธรรม

ณ วันที่ 31 มีนาคม 2564 และ 31 ธันวาคม 2563 กลุ่มบริษัทมีสินทรัพย์ที่วัดมูลค่าด้วยมูลค่ายุติธรรมโดยแยกแสดงตามลำดับชั้นของมูลค่ายุติธรรม ดังนี้

17.     หุ้นกู้

เมื่อวันที่ 20 เมษายน 2560 ที่ประชุมสามัญประจำปีผู้ถือหุ้นของบริษัทฯมีมติอนุมัติการออกและ                             การเสนอขายหุ้นกู้ในวงเงินไม่เกิน 2,000 ล้านบาท และมีอายุไม่เกิน 10 ปี โดยข้อกำหนดเงื่อนไขและรายละเอียดอื่น ๆ ที่สำคัญเกี่ยวกับการจัดหาเงินทุนโดยการออกหุ้นกู้ในแต่ละครั้งให้อยู่ในดุลยพินิจของคณะกรรมการบริษัทฯหรือผู้ที่คณะกรรมการบริษัทฯมอบหมายให้เพื่อทำการพิจารณาและกำหนดต่อไป

18.     เหตุการณ์ภายหลังรอบระยะเวลารายงาน

เมื่อวันที่ 23 เมษายน 2564 ที่ประชุมสามัญประจำปีผู้ถือหุ้นของบริษัทฯมีมติอนุมัติการจ่ายเงินปันผลให้แก่ผู้ถือหุ้นจากกำไรของปี 2563 ในอัตราหุ้นละ 0.05 บาท รวมเป็นเงิน 550 ล้านบาท ทั้งนี้ บริษัทฯ                ได้จ่ายเงินปันผลระหว่างกาลไปแล้วในอัตราหุ้นละ 0.02 บาท รวมเป็นเงิน 220 ล้านบาท โดยคงเหลือเป็นเงินปันผลที่จะจ่ายในครั้งนี้ในอัตราหุ้นละ 0.03 บาท รวมเป็นเงิน 330 ล้านบาท เงินปันผลนี้                       มีกำหนดจ่ายภายในวันที่ 21 พฤษภาคม 2564

19.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯ เมื่อวันที่ 13 พฤษภาคม 2564

|  |  |  |  |  | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | นโยบายการกำหนดราคา |

|  | 2564 | 2563 | 2564 | 2563 |  |

| รายการธุรกิจกับบริษัทย่อย  (ถูกตัดออกจากงบการเงินรวมแล้ว) |  |  |  |  |  |

| ขายยาและเวชภัณฑ์ | - | - | 1.9 | 1.0 | ราคาทุน |

| ซื้อยาและเวชภัณฑ์ | - | - | 0.1 | 0.3 | ราคาทุน |

| ค่าบริการห้องปฏิบัติการรับ | - | - | 9.7 | - | ราคาตลาด |

| ค่าบริการห้องปฏิบัติการจ่าย | - | - | 0.3 | - | ราคาตลาด |

| ค่าเช่ารับ | - | - | 0.3 | 0.3 | ราคาตามสัญญา |

| ดอกเบี้ยรับ | - | - | 6.1 | 8.5 | อัตราร้อยละ 3.08 ต่อปี (2563: อัตราร้อยละ 5 ต่อปี) |

| ซื้ออุปกรณ์ | - | - | 0.2 | 1.1 | ราคาตลาด |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2564 | 31 ธันวาคม     2563 | 31 มีนาคม 2564 | 31 ธันวาคม     2563 |

| ลูกหนี้การค้าและลูกหนี้อื่น - กิจการที่เกี่ยวข้องกัน (หมายเหตุ 3) |  |  |  |  |

| บริษัทย่อย | - | - | 87,440 | 75,153 |

|  | - | - | 87,440 | 75,153 |

| ดอกเบี้ยค้างรับจากกิจการที่เกี่ยวข้องกัน (หมายเหตุ 3) |  |  |  |  |

| บริษัทย่อย | - | - | 81,283 | 75,171 |

|  | - | - | 81,283 | 75,171 |

| เงินให้กู้ยืมระยะยาวแก่กิจการที่เกี่ยวข้องกัน |  |  |  |  |

| บริษัทย่อย | - | - | 818,589 | 797,522 |

|  | - | - | 818,589 | 797,522 |

| เจ้าหนี้การค้าและเจ้าหนี้อื่น - กิจการที่เกี่ยวข้องกัน (หมายเหตุ 10) |  |  |  |  |

| บริษัทย่อย | - | - | 230 | 5,272 |

| บริษัทที่เกี่ยวข้องกัน | - | 60 | - | 12 |

|  | - | 60 | 230 | 5,284 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

| เงินให้กู้ยืม | ยอดคงเหลือ  ณ วันที่ 31 ธันวาคม 2563 | เพิ่มขึ้น ระหว่างงวด | ลดลง ระหว่างงวด | ยอดคงเหลือ ณ วันที่  31 มีนาคม 2564 |

| บริษัท โรงพยาบาลชลเวช จำกัด | 108,064 | - | - | 108,064 |

| บริษัท โรงพยาบาลจุฬารัตน์ แพรกษา จำกัด | 153,555 | - | - | 153,555 |

| บริษัท โรงพยาบาลจุฬารัตน์ อาคเนย์ จำกัด | 281,319 | - | - | 281,319 |

| บริษัท โรงพยาบาลชีวารัตน์ จำกัด | 33,600 | - | - | 33,600 |

| บริษัท รวมแพทย์แม่สอด อินเตอร์เนชั่นแนล จำกัด | 220,984 | 21,067 | - | 242,051 |

| รวม | 797,522 | 21,067 | - | 818,589 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2564 | 2563 | 2564 | 2563 |

| ผลประโยชน์ระยะสั้น | 12.1 | 11.3 | 5.9 | 5.2 |

| รวม | 12.1 | 11.3 | 5.9 | 5.2 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |

| ลูกหนี้การค้า - กิจการที่เกี่ยวข้องกัน |  |  |  |  |

| อายุหนี้คงค้างแยกตามวันที่หนี้ที่ค้างชำระ |  |  |  |  |

| ค้างชำระไม่เกิน 3 เดือน | - | - | 50,422 | 37,583 |

| รวมลูกหนี้การค้า - กิจการที่เกี่ยวข้องกัน | - | - | 50,422 | 37,583 |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างแยกตามวันที่หนี้ที่ค้างชำระ |  |  |  |  |

| ค้างชำระ |  |  |  |  |

| ไม่เกิน 3 เดือน | 322,316 | 342,552 | 103,928 | 141,682 |

| 3 - 6 เดือน | 39,685 | 48,669 | 21,122 | 29,244 |

| 6 - 12 เดือน | 28,802 | 34,846 | 21,581 | 24,720 |

| มากกว่า 12 เดือน | 62,468 | 48,146 | 40,717 | 33,499 |

| รวม | 453,271 | 474,213 | 187,348 | 229,145 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (11,320) | (11,320) | (5,702) | (5,702) |

| รวมลูกหนี้การค้า - กิจการที่ไม่เกี่ยวข้องกัน, สุทธิ | 441,951 | 462,893 | 181,646 | 223,443 |

| รวมลูกหนี้การค้า - สุทธิ | 441,951 | 462,893 | 232,068 | 261,026 |

| ลูกหนี้อื่น |  |  |  |  |

| ลูกหนี้อื่น - กิจการที่เกี่ยวข้องกัน | - | - | 37,018 | 37,570 |

| ลูกหนี้อื่น - กิจการที่ไม่เกี่ยวข้องกัน | 19,417 | 18,321 | 16,934 | 16,418 |

| ดอกเบี้ยค้างรับ - กิจการที่เกี่ยวข้องกัน | - | - | 81,283 | 75,171 |

| รวมลูกหนี้อื่น | 19,417 | 18,321 | 135,235 | 129,159 |

| รวมลูกหนี้การค้าและลูกหนี้อื่น - สุทธิ | 461,368 | 481,214 | 367,303 | 390,185 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |

| สำนักงานประกันสังคม |  |  |  |  |

| รายได้ค่าบริการทางการแพทย์ภาระเสี่ยงค้างรับ | 78,604 | 98,596 | 34,630 | 31,049 |

| รายได้ค่าบริการทางการแพทย์สำหรับผู้ป่วยด้วยโรคที่มีค่าใช้จ่ายสูงค้างรับ | 173,907 | 197,462 | 107,289 | 107,506 |

| รายได้ประกันสังคมค้างรับอื่น | 106,346 | 99,987 | 57,590 | 56,058 |

| รวม | 358,857 | 396,045 | 199,509 | 194,613 |

| สำนักงานหลักประกันสุขภาพแห่งชาติ |  |  |  |  |

| รายได้ค่าบริการทางการแพทย์ค้างรับ | 114,946 | 107,903 | 86,397 | 87,415 |

| รวมรายได้ค่าบริการทางการแพทย์ค้างรับ | 473,803 | 503,948 | 285,906 | 282,028 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (622) | (2,515) | - | - |

| รวมรายได้ค่าบริการทางการแพทย์ค้างรับ - สุทธิ | 473,181 | 501,433 | 285,906 | 282,028 |



|  | (หน่วย: พันบาท) | (หน่วย: พันบาท) | (หน่วย: พันบาท) |

|  |  | งบการเงินรวม | งบการเงินรวม |

|  |  | 31 มีนาคม 2564 | 31 ธันวาคม 2563 |

| ตราสารหนี้ที่วัดมูลค่าด้วยราคาทุนตัดจำหน่าย | ตราสารหนี้ที่วัดมูลค่าด้วยราคาทุนตัดจำหน่าย |  |  |

| ตั๋วเงินฝากธนาคาร | ตั๋วเงินฝากธนาคาร | 50,000 | 30,000 |

| รวมตราสารหนี้ที่วัดมูลค่าด้วยราคาทุนตัดจำหน่าย | รวมตราสารหนี้ที่วัดมูลค่าด้วยราคาทุนตัดจำหน่าย | 50,000 | 30,000 |

| สินทรัพย์ทางการเงินที่วัดมูลค่าด้วยมูลค่ายุติธรรม                         ผ่านกำไรหรือขาดทุน | สินทรัพย์ทางการเงินที่วัดมูลค่าด้วยมูลค่ายุติธรรม                         ผ่านกำไรหรือขาดทุน |  |  |

| เงินลงทุนอื่น | เงินลงทุนอื่น | 1,992 | 2,140 |

| รวมสินทรัพย์ทางการเงินที่วัดมูลค่าด้วยมูลค่ายุติธรรม    ผ่านกำไรหรือขาดทุน | รวมสินทรัพย์ทางการเงินที่วัดมูลค่าด้วยมูลค่ายุติธรรม    ผ่านกำไรหรือขาดทุน | 1,992 | 2,140 |

| รวมสินทรัพย์ทางการเงินหมุนเวียนอื่น | รวมสินทรัพย์ทางการเงินหมุนเวียนอื่น | 51,992 | 32,140 |



|  | (หน่วย: พันบาท) |

|  | งบการเงินรวม/                 งบการเงินเฉพาะกิจการ |

| เงินลงทุนในบริษัท ยูบี (ไทยแลนด์) จำกัด - ราคาทุน | 879 |

| หัก: การปรับมูลค่ายุติธรรมของสินทรัพย์ทางการเงิน | (879) |

| สุทธิ | - |



|  |  |  |  |  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  |  |  |  |  |  | เงินปันผลที่บริษัทฯรับสำหรับงวดสามเดือนสิ้นสุดวันที่ 31 มีนาคม | เงินปันผลที่บริษัทฯรับสำหรับงวดสามเดือนสิ้นสุดวันที่ 31 มีนาคม |

| ชื่อบริษัท | ทุนเรียกชำระแล้ว | ทุนเรียกชำระแล้ว | สัดส่วนเงินลงทุน | สัดส่วนเงินลงทุน | ราคาทุน | ราคาทุน | เงินปันผลที่บริษัทฯรับสำหรับงวดสามเดือนสิ้นสุดวันที่ 31 มีนาคม | เงินปันผลที่บริษัทฯรับสำหรับงวดสามเดือนสิ้นสุดวันที่ 31 มีนาคม |

|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |  |  |

|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 | 2564 | 2563 |

|  |  |  | (ร้อยละ) | (ร้อยละ) |  |  |  |  |

| บริษัท คอนวีเนียนซ์ ฮอสพิทอล จำกัด | 500,000 | 500,000 | 100 | 100 | 500,000 | 500,000 | - | - |

| บริษัท บางปะกงเวชชกิจ จำกัด | 800,000 | 800,000 | 100 | 100 | 810,751 | 810,751 | - | - |

| บริษัท ไทย แอมดอน จำกัด | 30,000 | 30,000 | 100 | 100 | 30,680 | 30,680 | - | - |

| บริษัท โรงพยาบาลจุฬารัตน์ อาคเนย์ จำกัด | 300,000 | 300,000 | 70 | 70 | 210,000 | 210,000 | - | - |

| บริษัท โรงพยาบาลรวมแพทย์ ฉะเชิงเทรา จำกัด | 450,250 | 450,250 | 64.58 | 64.58 | 290,859 | 290,859 | - | - |

| บริษัท โรงพยาบาลจุฬารัตน์ แพรกษา จำกัด | 1,000 | 1,000 | 100 | 100 | 1,000 | 1,000 | - | - |

| บริษัท โรงพยาบาลชีวารัตน์ จำกัด | 1,000 | 1,000 | 100 | 100 | 1,000 | 1,000 | - | - |

| บริษัท รวมแพทย์แม่สอด อินเตอร์เนชั่นแนล จำกัด | 1,000 | 1,000 | 80 | 80 | 800 | 800 | - | - |

| รวม |  |  |  |  | 1,845,090 | 1,845,090 | - | - |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงิน เฉพาะกิจการ |

| มูลค่าสุทธิตามบัญชี ณ วันที่ 1 มกราคม 2564 | 4,091,331 | 1,075,720 |

| ซื้อเพิ่มระหว่างงวด - ราคาทุน | 67,189 | 11,340 |

| จำหน่ายและตัดจำหน่ายระหว่างงวด - มูลค่าสุทธิตามบัญชี               ณ วันที่จำหน่ายและตัดจำหน่าย | (59) | (20) |

| ค่าเสื่อมราคาสำหรับงวด | (81,021) | (28,408) |

| มูลค่าสุทธิตามบัญชี ณ วันที่ 31 มีนาคม 2564 | 4,077,440 | 1,058,632 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | อัตราดอกเบี้ย                                                                       (ร้อยละต่อปี) | อัตราดอกเบี้ย                                                                       (ร้อยละต่อปี) | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม                   2564 | 31 ธันวาคม  2563 | 31 มีนาคม                   2564 | 31 ธันวาคม  2563 | 31 มีนาคม                   2564 | 31 ธันวาคม  2563 |

| ตั๋วสัญญาใช้เงิน | 1.10 - 1.95 | 1.20 - 2.00 | 358,500 | 570,000 | 350,000 | 570,000 |

| รวม |  |  | 358,500 | 570,000 | 350,000 | 570,000 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |

| เจ้าหนี้การค้า - กิจการที่ไม่เกี่ยวข้องกัน | 276,969 | 293,076 | 112,656 | 116,399 |

| เจ้าหนี้การค้า - กิจการที่เกี่ยวข้องกัน | - | - | 5 | 172 |

| เจ้าหนี้อื่น - กิจการที่ไม่เกี่ยวข้องกัน | 40,138 | 39,110 | 18,826 | 19,185 |

| เจ้าหนี้อื่น - กิจการที่เกี่ยวข้องกัน | - | 60 | 225 | 5,112 |

| ค่าธรรมเนียมแพทย์ค้างจ่าย | 141,392 | 136,399 | 59,999 | 60,795 |

| ค่าใช้จ่ายค้างจ่าย | 119,858 | 101,336 | 49,432 | 35,438 |

| รวมเจ้าหนี้การค้าและเจ้าหนี้อื่น | 578,357 | 569,981 | 241,143 | 237,101 |



|  | (หน่วย: พันบาท) |

|  | งบการเงินรวม |

| ยอดคงเหลือ ณ วันที่ 1 มกราคม 2563 | 543,530 |

| หัก: จ่ายชำระคืนระหว่างงวด | (34,050) |

| ยอดคงเหลือ ณ วันที่ 31 มีนาคม 2564 | 509,480 |

| หัก: ส่วนที่ถึงกำหนดชำระภายในหนึ่งปี | (129,700) |

| เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี | 379,780 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2564 | 2563 | 2564 | 2563 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลระหว่างกาล | 63,300 | 49,560 | 30,670 | 20,568 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | (716) | (466) | (317) | (528) |

| ค่าใช้จ่ายภาษีเงินได้ที่แสดงอยู่ในกำไรขาดทุน | 62,584 | 49,094 | 30,353 | 20,040 |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |

| การก่อสร้างอาคารและส่วนปรับปรุงอาคาร | 149 | 171 | 1 | - |

| การซื้อที่ดิน | 16 | - | - | - |

| การซื้อเครื่องมือและอุปกรณ์ | 136 | 107 | 42 | 18 |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |

| จ่ายชำระ |  |  |  |  |

| ภายใน 1 ปี | 38 | 29 | 21 | 20 |

| มากกว่า 1 ปี แต่ไม่เกิน 3 ปี | 17 | - | 6 | - |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |

| ค้ำประกันการปฏิบัติงานตามสัญญา | 109 | 82 | 61 | 54 |

| ค้ำประกันการใช้ไฟฟ้า | 12 | 9 | 4 | 4 |

| รวม | 121 | 91 | 65 | 58 |



|  | งบการเงินรวม ณ วันที่ 31 มีนาคม 2564 | งบการเงินรวม ณ วันที่ 31 มีนาคม 2564 | งบการเงินรวม ณ วันที่ 31 มีนาคม 2564 | งบการเงินรวม ณ วันที่ 31 มีนาคม 2564 |

|  | ระดับ 1 | ระดับ 2 | ระดับ 3 | รวม |

| สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม |

| สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน |  |  |  |  |

| เงินลงทุนอื่น | - | 2.0 | - | 2.0 |

|  |  |  |  |  |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม ณ วันที่ 31 ธันวาคม 2563 | งบการเงินรวม ณ วันที่ 31 ธันวาคม 2563 | งบการเงินรวม ณ วันที่ 31 ธันวาคม 2563 | งบการเงินรวม ณ วันที่ 31 ธันวาคม 2563 |

|  | ระดับ 1 | ระดับ 2 | ระดับ 3 | รวม |

| สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม |

| สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน |  |  |  |  |

| เงินลงทุนอื่น | - | 2.1 | - | 2.1 |